Αν κοιτάξει κανείς τα ποσοστά της ανεργίας θα δει πως το ποσοστό στους μετανάστες εργάτες είναι 32,5% έναντι 22,7% των Ελλήνων, όταν μάλιστα το 71,1% των μεταναστών είναι οικονομικά ενεργό έναντι του 52% των Ελλήνων. Τα ποσοστά αυτά σπάζουν το συστημικό–φασιστικό μύθο ότι η αιτία της εκτίναξης της ανεργίας είναι ότι «μας παίρνουν τις δουλειές οι ξένοι». Το σύστημα αυτό πήρε τους μετανάστες τους εκμεταλλεύτηκε στον έπακρον (βλ. έργα Ολυμπιακών αγώνων), φρόντισε να ρίξει επάνω τους την ευθύνη για τη μείωση του μεροκάματου και των κοινωνικών παροχών και τώρα σε αυτήν την περίοδο τους κατηγορεί και για την ανεργία. Στο σημείο αυτό ας αναρωτηθούμε, φταίει ο μετανάστης για τον άνεργο γιατρό που δεν μπορεί να βρει δουλειά ή για τον αδιόριστο καθηγητή που καλείται να εργαστεί με 3 Ευρώ την ώρα;